Hiihdon Suomen-mestaruuskilpailut 1941

Hiihdon Suomen-mestaruuskilpailut käytiin vuonna 1941 Kuopiossa. Ensimmäistä kertaa SM-hiihdoissa kilpailivat myös Työväen Urheiluliiton urheilijat.Eljanko & Kirjavainen, 1969, s. 194

Tulokset
Miehet 18 kilometriä
 Sija Kilpailija Seura Aika1 Eino Olkinuora Suonenjoen Vasama 1.08.242 Matti Lähde Kuopion Poliisi-Urheilijat 1.10.293 Teuvo Laukkanen Pielaveden Sampo 1.11.144 Toivo Tiainen Jyväskylän Kisatoverit 1.11.175 Veikko Ruotsalainen Iisalmen Visa 1.11.326 V. Hämäläinen Kotkan Poliisi-Urheilijat 1.11.36
Miesten 18 km:n kilpailu pidettiin Kuopion Puijolla 14. maaliskuuta 1941. Osanottajia oli kaikkiaan peräti lähes 500. Väliaikoja otettiin 8 km:n kohdalla. Tällöin oli johdossa Suonenjoen Eino Olkinuora yli minuutilla ennen Pielaveden Teuvo Laukkasta, jota pidettiin kilpailujen yllätysnimenä. Hänen jäljessään oli 12 sekuntia Kuopion Matti Lähde ja toinen yllätysnimi Iisalmen Veikko Ruotsalainen 36 sekuntia. Seuraavina Tiainen, Karhulan Katajaisten Antero Frantsi, Hämäläinen, Lappeenrannan Urheilu-Miesten Eino Kourula. Olkinuora jatkoi nopeinta menoaan aina loppuun asti, mutta Lähde nousi kisassa toiseksi ennen Laukkasta. TUL:n paras oli yhdeksänneksi sijoittunut Kymin Veikkojen Unto Kirjavainen.

Miehet 50 kilometriä
 Sija Kilpailija Seura Aika1 Eino Olkinuora Suonenjoen Vasama 3.03.272 Alvar Rantalahti Kotkan Into 3.06.033 O. Kokkonen Kouvolan Hiihtoseura 3.11.044 Pekka Vanninen Puijon Hiihtäjät 3.11.055 A. Soininen Karihaaran Karu 3.18.226 S. Hietala Hallan Visa 3.18.34
Miesten 50 km hiihdettiin Kuopion Puijolla 16. maaliskuuta 1941. Pakkasta oli yli 10 astetta ja hiihtokeli oli erinomainen. Matkaan lähti 56 miestä. Suonenjoen Eino Olkinuora johti kilpaa lähes koko ajan. Puolimatkassa Olkinuora menetti hetkeksi johtonsa Pekka Vanniselle. Toisella matkan puoliskolla Vannisen ohi menivät Olkinuoran lisäksi Kotkan Rantalahti ja lopputuloksissa sekunnilla Kouvolan Kokkonen. Paras TUL:n edustaja oli jälleen Kymin Veikkojen Unto Kirjavainen.

Miehet 3 × 10 kilometriä
 Sija Joukkue Kilpailijat Aika Ero1 Iisalmen Visa Veikko TurunenVeikko RuotsalainenKlaus Karppinen 2.10.422 Lahden Hiihtoseura Martti SipiläTauno ToivonenLauri Silvennoinen 2.13,05 +2,233 Kuopion Poliisi-Urheilijat S.VäätäinenLauri OinonenMatti Lähde 2.14,12 +3,304 Jyväskylän Kisatoverit V.HintikkaI.SaariOskari Rouvinen 2.16,06 +5,245 Kymin Veikot (TUL) T.KirjavainenL.AnttilaUnto Kirjavainen 2.16,08 +5,266 Kotkan Poliisi-Urheilijat Aaro LeinoS.SuppanenV.Hämäläinen 2.16,24 +5,42
Miesten 3 x 10 km:n viesti hiihdetiin Kuopion Puijolla 15.3.1941. Siihen osallistui 17 joukkuetta, joista 16 hiihti loppuun asti. Voittajaehdokkaana oli Lahden Hiihtoseura, mutta Iisalmen nuoret hiihtäjät Turunen ja Ruotsalainen toivat viestin ankkurilleen Klaus Karppiselle kolmen minuutin johdossa. Näin kokenut arvokisahiihtäjä Karppinen sai ensimmäisen Suomen mestaruutensa. Edelliset Iisalmen Visan viestimestaruudet olivat lähes 20 vuoden takaa eli vuosilta 1922 ja 1923. Todellista kisaa käytiin sijoista 3–6.

Naiset 5 kilometriä
 Sija Kilpailija Seura Aika1 Aura Nopanen Vehkalahden Veikot 25.102 Annikki Luoma Vehkalahden Veikot 25.113 Annikki Vanhoja Miehikkälän Vilkas 25.244 Elsa Rännänen Miehikkälän Vilkas 25.395 Liisi Anttila Kymin Veikot 25.456 Helvi Tuovinen Iisalmen Visa 25.47
Naisten 5 km hiihdettiin Kuopion Puijolla 15.3.1941. Siihen osallistui 26 kilpailijaa. Kisa toi Vehkalahden Veikoille Nopasen ja Luoman toimesta kaksoisvoiton. Kisassa sijoittui kymmenenneksi tuleva melonnan olympiavoittaja, nyt Helsingin Tovereita edustava Sylvi Saimo.

Mäkihyppy

 Sija Kilpailija Pisteet  Seura  Hyppyjen pituudet 1 Lauri Pietikäinen  Puijon Hiihtäjät 216,1  42,5 - 44,5 m 2 Lasse Pälli Valkeakosken Haka 206,1  38,5 - 40 m 3 Kauko Lehtinen Lahden Hiihtoseura 206,0  40,5 - 41 m 4 Hannu Vainio Myllykosken Kilpa-Veikot 204,4  41 - 42,5 m 5 Sauli Pälli Valkeakosken Haka 204,3  41,5 - 41 m 6 Eino Tissari Kouvolan Hiihtoseura 202,7  41,5 - 41 m
Kilpailu käytiin Kuopion Puijon mäessä 16. maaliskuuta 1941. Hyvällä kelillä useat yrittivät saavuttaa tilanteeseen liian pitkiä hyppyjä. Sen vuoksi Cortinan kävijöistä Jyväskylän Paavo Vierto kaatui molemmat hyppynsä ja Niilo Toppila toisen. Näin Matti Pietikäinen otti kahdella varmalla pitkällä hypyllä kotimäessään Suomen mestaruuden. 

Yhdistetty

 Sija KilpailijaSeura  Pisteet  1 Kalervo Kaplas Kouvolan Hiihtoseura 439,6    2 Olavi Sihvonen Vuoksenniskan Urheilijat 430,2   3 Aulis Tolsa Lahden Hiihtoseura 425,7   4 Erkki Mäkinen Lahden Hiihtoseura 413,6 5 Onni Bovellán Joensuun Kataja 412,6 6 Eino Hyyryläinen Kainuun Hiihtoseura 410,6
Yhdistetyn SM-kisat pidettiin Kuopion Puijolla 14. ja 15. maaliskuuta 1941. Kouvolan Kalevi Kaplas otti odotetusti yhdistetyn Suomen mestaruuden. Ensimmäisen päivän 18 km:n hiihto-osuuden jälkeen johdossa olivat Lahden Hiihtoseuran Niilo Nikunen ja Kouvolan Kaplas. Lahden Tolsa oli kolmas. Myöhemmin sotien jälkeen hiihdon olympiakävijänä tunnettu Karihaaran Karun Eero Rautiola oli yhdistetyn hiihdon jälkeen viides. Toisen päivän mäkiosuuden ykkönen oli Vuoksenniskan Sihvonen, joka nousi näin kokonaiskilpailun kakkoseksi. Hänen jälkeensä mäkiosuuden sijoituksissa tulivat Lahden Mäkinen, Kotkan Poliisi-Urheilijoiden Pentti Vesalainen ja Kouvolan Kaplas.

Lähteet

Viitteet

Luokka:Hiihdon Suomen-mestaruuskilpailut
Luokka:Vuoden 1941 urheilu
Luokka:Kuopion urheilutapahtumat